
Építőipari vállalatok székhelyének politikai gazdaságtana Magyarországon

A kis és középvállalkozási szektor teljesítményének, hozzáadott értékének vizsgálata, mérése fontos versenyképességi kérdés. Jelen tanulmányban a vállatok székhelyéül szolgáló település pénzügyi mutatókkal való kapcsolatát vizsgáltam meg, különös tekintettel annak politikai hovatartozására. Több ezer magyarországi, építőiparban tevékenykedő vállalat adatait hasonlítottam össze a 2010-től 2022-ig terjedő időszakban, először z tesztek, majd lineáris regresszió technikájának alkalmazásával. A tanulmány eredményei szerint bár felfedezhetőek egyes években különbségek pénzügyi mutatók esetén az ellenzéki és kormánypárti településeken székelő vállalatok között, a lineáris regresszió nem mutat ki érdemi okokozati kapcsolatot az önkormányzati választási eredmények és a vállatok eredményessége között. Ez rávilágít a mintavétel sajátosságából fakadó problematikára, valamint kilátásba helyezi egy más, a politikai kapcsolatokat jobban megragadni képes módszertan alkalmazását. A kutatás összeségében tehát kiindulópontja lehet a magyarországi vállalati szféra sikerességet meghatározó politikai tényezők mélyebb elemzésének.



